./data/phi0474/phi058/phi0474.phi058.perseus-lat1.xml
M. Tullius Cicero
quibus si adversamur, ordinem de nobis optime meritum et per nos cum re publicaconiunctum et a nobis et a re publica diiungemus ; sin autem omnibus in rebus obsequemur, funditus eos perire patiemur quorum non modo saluti sed etiam commodis consulere debemus   haec est una, si vere cogitare volumus, in toto imperio tuo difficultas   nam esse abstinentem,continere omnis cupiditates, suos coercere, iuris aequabilem tenere rationem, facilem se in rebus cognoscendis, in hominibus audiendis admittendisque praebere praeclarum magis est quam difficile ; non est enim positum in labore aliquosed in quadam inductione animi et voluntate